**COVID-19: από τα «μοντέλα», στις πολιτικές και κοινωνικές επιπτώσεις**

**Χατζηπαντελής Θεόδωρος**

*Α.Π.Θ., Τμήμα Πολιτικών Επιστημών, 54124 Θεσσαλονίκη,* *chadji@polsci.auth.gr*

**ΠΕΡΙΛΗΨΗ**

Αναλύονται τα χαρακτηριστικά του φαινομένου και οι επιδράσεις του ανάλογα με γεωγραφικά και κοινωνικά χαρακτηριστικά (όπως περιφερειακές, ηλικιακές και χρόνος αναφοράς). Μέσω των στοιχείων ερευνών κοινής γνώμης, επιχειρείται η καταγραφή και ο σχολιασμός της κοινής γνώμης.

Η πλειονότητα βιώνει την πανδημία σαν τραυματική με χαρακτηριστικά την απώλεια ασφάλειας, και βιο-πολιτικές συνθήκες που μπορεί να οδηγήσουν σε νέες συλλογικές και ατομικές υποκειμενικότητες και συμπεριφορές. Παρόλο που τα πολιτισμικά τραύματα, συνήθως, τα μελετάμε εκ των υστέρων, αντιδράσεις και επιπτώσεις στην συλλογική μνήμη, και η καταγραφή των χαρακτηριστικών σήμερα βοηθά στην ερμηνεία και την διατύπωση υποθέσεων. Η πανδημία είναι εξελισσόμενη, αλλά έχει πολλά από τα χαρακτηριστικά που περιγράφουν ένα πολιτισμικό τραύμα. Τέτοια χαρακτηριστικά είναι:

* η ουσιαστική διατάραξη της καθημερινότητας: καταιγισμός πληροφοριών για κρούσματα, θανάτους, νοσηλείες, άγχος και κινδύνους και φόβο. Όλα συμβαίνουν ταυτόχρονα και απειλούν τους πάντες παντού υποβαθμίζοντας την ασφάλεια των ατόμων,
* η μείωση της εμπιστοσύνης στις αρχές και τους θεσμούς: η θέση σχετικά με την ομοφωνία και αντιμετώπιση σε τοπικό ή εθνικό επίπεδο, εθνική συνεργασία, διαιρέσεις-διαμάχες;
* η αρνητική θέση προς τα Μέσα Ενημέρωσης: μεγαλοστομία και υπερβολές ή καθησυχαστικά;,
* η συνεχής διαμάχη για τι συμβαίνει και ποιος είναι υπεύθυνος

Έθνη και κοινωνίες που έχουν βιώσει τραύματα φαίνεται να αντιδρούν καλύτερα. Να είναι προετοιμασμένες. Οι αναφορές σε διάφορα ιστορικά γεγονότα και η ανάκληση στην μνήμη τραυμάτων και πανδημιών προσφέρουν ελπίδα. Η αναφορά στην συλλογική μνήμη σε αντίστοιχα ιστορικά γεγονότα λειτουργεί σαν βάση για κατανόηση. Ποια θα είναι (και πρέπει να είναι) η αντίδραση της κοινωνίας και των συμμετόχων; Μπορεί η πανδημία να μετατραπεί σε ευκαιρία που θα οδηγήσει:

* στην αλλαγή των κοινωνικών και προσωπικών συνηθειών και σταθερών.
* σε ορθολογική οργάνωση, στην αποκέντρωση στις αποφάσεις και τον σχεδιασμό
* στον προγραμματισμό και την συμμετοχή
* στην χρήση τεχνολογικών εργαλείων